
מדינת ישראל
משרד החינוך 
המשנה למנהל הכללי
אגף רכש מכרזים והתקשרויות
ירושלים, 28 במרץ 2018
י"ב בניסן תשע"ח
מכרז היקפים משתנים מס' 5/3.2018 : ארגון והפעלת תוכניות לשילוב וחשיפת תלמידים בתעשיה

הבהרה 1

סיכום תשובות לשאלות שהגיעו עד לתאריך 22.3.2018
1. כללי

1. המועד האחרון להגשת הצעות למכרז שבנדון הינו 30.4.2018 שעה 11:00.
2. נוסח ערבות הבנקאית/ערבות חברת הביטוח או הוראת הקיזוז חייב להיות זהה לנוסח המצורף למכרז זה, לרבות הסכום ותוקף הערבות בהתאם לדרישות שבמכרז זה.
הערבות/הוראת הקיזוז להגשת ההצעה לא תהיה צמודה.
הערבות תישא את תאריך המועד להגשת ההצעה למכרז או כל תאריך שקדם למועד זה.

בשום מקרה לא תתקבל ערבות הנושאת תאריך מאוחר יותר.
3. בהצעה יש להציג את ניסיונו של המציע והיקפי הפעילות כמפורט בדרישות הסף ויש לצרף את כל המסמכים להוכחת הניסיון ועמידה בדרישות הנ"ל.

יש לוודא כי כל המסמכים תקפים למועד הגשת ההצעה.
4. את ההצעה יש למלא עפ"י המבנה המצורף לחוברת המכרז ולהקפיד על מילוי כל הפרטים ועל הגשת כל המסמכים עם כל החתימות הנדרשות של הגורמים השונים. 

ניתן להוסיף דפים ולהרחיב מידע בהצעה על מנת להבהיר את היקף פעילותו ויכולתו של המציע לבצע את העבודה.

5. מספר 3 למכרז זה מצורף חוזה ההתקשרות. 
על המציע למלא את פרטיו במקומות המיועדים לכך בחוזה, לחתום על דפי חוזה זה בראשי תיבות (כולל חותמת) בכל עמוד וכן חתימה מלאה (כולל חותמת) בעמוד האחרון.

פרטי ההתקשרות (סכום, מועד תחילת ההתקשרות ומשכה ותנאים אחרים שנותרו ריקים בחוזה) ימולאו רק לאחר הודעה על זכיה ורק על ידי המציע שהצעתו נקבעה כזוכה במכרז. יש לצרף את החוזה החתום לחוברת ההצעה המוגשת למשרד.

אין המציע נדרש לצרף במועד הגשת ההצעה את הנספח לעריכת הביטוחים חתום ע"י חברת הביטוח. עם זאת עם החוזה החתום יידרש המציע הזוכה במכרז זה, לצרף את נספח עריכת הביטוח חתום ע"י חברת הביטוח. 
יש  לשים לב, כי חברות הביטוח נוטות לשנות את הנוסח וכי באחריותו של המציע להקפיד על נוסח התואם את הנוסח המצורף למכרז.
כל בקשה לשינוי או הבהרה לגבי הדרישות הנ"ל יש להפנות במסגרת שאלות ובירורים כאמור בסעיף 1.1 במכרז בלבד. התייחסות תינתן אך ורק באופן האמור בסעיף זה.

ככל שיערכו שינויים ע"י המציע בנספח הביטוח, הם לא ילקחו בחשבון ובכל מקרה המציע הזוכה במכרז ידרש לצרף לחוזה החתום על ידו את הנוסח שנדרש במכרז חתום ע"י חברת הביטוח. 

ככל שלא יעשה כן עליו לקחת בחשבון כי הדבר עשוי להוות עילה לביטול זכייתו במכרז.
6. בסעיף הצעת המחיר יש לפרט את כל מרכיבי הצעת המחיר ללא יוצא מן הכלל. 

חוסר בהצעת המחיר באחד או יותר מהסעיפים, יפסול את ההצעה מאחר שלא ניתן יהיה להשוותה להצעות אחרות. 

7. עפ"י טופס השוואת ההצעות המצורף למכרז מי שמציג נתונים מעבר לדרישות הסף, נהנה מציון גבוה יותר בהתאמה.


8. אם המציע יתקל בשאלה בעלת חשיבות, במהלך הכנת הצעתו, לאחר המועד האחרון להעברת השאלות, הוא רשאי להגיש את שאלתו אך ורק בכתב, ע"ג נייר פירמה שלו עם ציון שם המכרז ומס' המכרז, לפקס מס' 02-5602000.

אגף רכש מכרזים והתקשרויות יבחן את השאלה ויחליט באם לתת תשובה.

בכל מקרה בו החליט אגף רכש מכרזים והתקשרויות לתת תשובה, היא תנתן בכתב בלבד וכן תפורסם באתר, לפי שיקול דעת האגף.
9. סיכום תשובות זה מהווה חלק בלתי נפרד מהמכרז ויש לצרפו להצעה כשהוא חתום על ידי המציע. ניתן להוריד סיכום תשובות זה מאתר מינהל הרכש הממשלתי בכתובת: HTTP://WWW.MR.GOV.IL

10. למען הסר ספק ולתשומת לב המציעים, במסגרת סיכום התשובות לשאלות אין התייחסות לשאלות שמהותן בדיקה של עמידת המציעים בדרישות המוגדרות במכרז, לא כל שכן עמידה בדרישות הסף.
הגשת ההצעה תוך הוכחת עמידה בדרישות הסף, הינה באחריות המציע בלבד. 
רק לאחר המועד האחרון להגשת ההצעות, יחל תהליך בדיקת ההצעות לגופן.
2. מענה לשאלות הספקים
להלן טבלה בה מפורטות שאלות ותשובות בנושא המכרז שבנדון, כפי שנתקבלו בכתב במשרדי אגף הרכש:
	סידורי
	מס' הסעיף אליו מתייחסת השאלה
	עמוד
	שאלה
	תשובה

	1. 
	כללי
	
	
	הנושאים הפדגוגיים במסגרת המכרז מיועדים לתלמידים הלומדים בחינוך "הרגיל" והן לגבי התלמידים הלומדים במסגרות החינוך "המיוחד", האחריות הפדגוגית המלאה היא של משרד החינוך ותכני הלימוד וההתנסות מוכתבים מראש על יד היחידות המקצועיות הרלוונטיות במשרד. 
במסגרת מכרז זה לא נדרש הקבלן לפתח תכניות לימוד אלא רק  תכניות לפעילויות בהתאם להנחיות המפמ"ר הרלוונטי למגמה. 

	2. 
	כללי
	
	המכרז מחייב ניסיון של המציע בארגון פעילות חינוכית בין בתי ספר למפעלים בתחום התעשיה / שירותים לפחות ב- 3 השנים אחרונות עם מינימום 1,000 תלמידים בשנה. תנאי סף זה מדיר מהמשחק שחקנים רבים (לכל הפחות בתחום התעשיה המהווה כ- 75% מהמכרז).
	הניסיון הנדרש בסעיף 15.1.1 ב' ובסעיף 15.2.1 ב' אינו מהווה תנאי סף אלא דרישות איכות.

יצויין כי כפי שמופיע בטבלאות המחוון, אי עמידה בדרישות האיכות מקנה ציון 0 אך אינה פוסלת את ההצעה.

	3. 
	
	
	המכרז נעדר שורה של תנאים סטנדרטיים, השווינו בין המכרז לבין מכרזים אחרים של משרד החינוך, ומצאנו כי הושמטו ממנו מספר תנאים מקובלים:
מינימום מחזור כספי למשך 3 השנים האחרונות (כאשר המחזור הכספי המינימלי הנדרש שווה עפ"י רוב לגובה המחזור השנתי של המכרז).
	בכל מכרז של משרד החינוך נקבעים תנאי סף לגופו של עניין. במקרה זה הוועדה סברה כי תנאי זה אינו נדרש וזאת על מנת להגדיל את פוטנציאל המציעים

	4. 
	
	
	מכרזי משרד החינוך מאפשרים עפ"י רוב הגשה משותפת ע"י מספר גופים (גוף מוביל וגופים מתקשרים שיחד יוצרים את חבילת הניסיון והיכולות) במקרה דנן, הסירו את האפשרות הזאת (כלומר, לתחום התעשיה יוכלו לגשת רק גופים יחידים; לתחום השירותים יוכלו לגשת רק גופים יחידים).
אין כל היגיון בכך: דווקא במכרז בו נדרש הקבלן לניסיון ויכולות מתחומים מגוונים, יש לצפות כי המשרד יעודד חבירה של גופים. (ולא יחרוג ממנהגו ובאופן אקטיבי יסיר את האפשרות לחבירה של גופים).
	התאגדות של 2 גופים בד"כ מטרתה לאפשר עמידה בדרישות סף. במקרה זה דרישת הסף הינה דרישה צופה פני העתיד לבדיקת יכולת המציע להעמיד מקומות השמה, שהינם תנאי הכרחי לביצוע הפעילות. במכרז זה, ההתאגדות אינה מעלה או מורידה לעניין זה.

לצורך ביצוע המכרז הקבלן יוכל להפעיל קבלני משנה.

	5. 
	
	
	חלק גדול מהמכרז דורש כתיבת תכניות פדגוגיות. על אף זאת אין לכך כלל ביטוי בתנאי הסף ואף לא בניקוד ההצעות.
	תנאי הסף והאיכות הוגדרו כך שיאפשרו השתתפות של גופים רבים יותר.

ראו תשובה לשאלה 1.

	6. 
	
	
	חלק לא מבוטל מהמכרז נוגע לאוכלוסיות מיוחדות. על אף זאת, אין לכך כל ביטוי בתנאי הסף ואף לא בניקוד הצעות. במכרז חינוך לקריירה לאוכלוסיות מיוחדות, שהופעל עד כה במכרז נפרד (שהוציא משרד החינוך לפני 3 שנים), נדרשו מהמציעים תנאי סף רבים הנוגעים ליכולת הטיפול, הניסיון ויכולות ההכשרה. כעת, משמכרז זה אוגד למכרז הנדון, והיקפו צפוי דווקא לגדול פי 4 (כך על פי המכרז – מ- 8 מסגרות ל- 33), במקום שהדרישות תגדלנה, הן הועלמו.
	הפעילות שצוינה בשאלה אינה מכח מכרז של משרד החינוך ובכל מקרה אין בה כדי לבטל את הפעילויות המוגדרות במכרזים של משרדים אחרים או במכרז זה.

	7. 
	
	
	חלק נכבד מהמכרז דורש תאום לוגיסטי, קישור עם בתי ספר, ארגון כנסים וכו'. אין לכך כל ביטוי: לא בתנאי הסף ולא בניקוד. 
	הוועדה לא ראתה לנכון לדרוש דרישות סף או דרישות איכות על כל מרכיב ומרכיב במכרז. תנאי הסף למציעים הוגדרו כך שיאפשרו למספר גדול של גופים פוטנציאליים להגיש הצעות.

	8. 
	
	
	פתיחת המכרז לרשתות חינוך תבטיח למשרד החינוך ולציבור מחיר תחרותי ואיכות גבוהה:
	כאמור בסעיף 2.2 במכרז, בעלויות על מוסדות חינוך מנועות מלהפעיל מכרז זה מאחר שהפעילות מתבצעת עבור מוסדות חינוך, וזאת בשל חשש לניגוד עניינים.

	9. 
	
	
	המכרז דורש מהזוכה בו להתקשר עם גורמים מקצועיים להפעלת למעלה מ- 300 קורסים מקצועיים. עפ"י רוב מדובר במכללות. כל ההתקשרויות הללו יתבצעו עפ"י שיקול דעתו הבלעדי של הזוכה ולא בהתאם למכרז בין הספקיות. שיטה זו תאפשר לזוכה "לגזור קופון" על הקורסים ועלולה להוביל לבחירה שאינה האיכותית ביותר. המכרז מפרק את משרד החינוך מזכותו וחובתו עפ"י חוק חובת המכרזים לבחור בעצמו את זהות ספקי הקורסים ולהבטיח לציבור את המחיר והאיכות הטובים ביותר.
	המשרד ינהל רשימה של קורסים מקצועיים עפ"י צרכיו. הקבלן יקבל את הרשימה העדכנית והעלויות להשתתפות בקורס שאושרו ע"י המשרד.

הקבלן יידרש בין היתר לשלם לספקי הקורסים עפ"י העלויות שאושרו ע"י המשרד ברשימה שהועברה בשיטת גב אל גב.

	10. 
	
	
	אם ספקי הקורסים היו יכולים להתמודד 
בנפרד רק על חלק זה של המכרז, משרד החינוך יכול היה לבחור את הספק הטוב ביותר.

	מבצעי הקורסים יקבעו בהליך נפרד, כאמור בתשובה לשאלה 9.

	11. 
	
	
	לאור האמור לעיל אנו מבקשים לפתוח את המכרז למשתתפים רבים או לפצלו ל- 2-3 מכרזים בתחומי הפעילות העיקריים: (1) חיבור לתעשיה/שירותים. 
(2) כתיבת תוכניות הכשרה ואספקת קורסים מקצועיים. (3) ניהול אדמיניסטרטיבי.
	ראו תשובות לעיל.

	12. 
	
	
	אנו מבקשים לקבוע את המכרז כמכרז תקורות, היינו מכרז בו הגוף הזוכה מקבל רק תקורות על העלויות לספקים, נותני שירותים ופעילויות, כך שהוא אינו מתיר בידי הגוף הזוכה דמי ניהול בסכומים גבוהים.
	(1) הצעת המחיר תישאר ללא שינוי.

	13. 
	4.6
	44
	מה הדרישות מהקבלן בפרויקט החלל? עלויות, רכישת חומרים, בניית הלווין, שיגור הלווין? 
	הדרישות מהקבלן מפורטות בסעיף זה במכרז.

	14. 
	4.5.2
	10
	האם איתור מקומות ההשמה והלמידה בחו"ל באחריות הקבלן ועל חשבונו?
	הקבלן יאתר את מקומות ההשמה ויביא לאישור המשרד

	15. 
	14.2
	77
	האם בניסיון המציע נדרש פירוט ספציפי לניסיון עם נוער בסיכון כפי שנדרש בחלק מתוכניות המכרז?
	לצורך הגשת ההצעה לא נדרש פירוט ספציפי לניסיון עם נוער בסיכון

	16. 
	
	
	היקף הפרויקט גדול מאוד, נבקש לאפשר צירוף של גוף מתקשר, כפי שמופע במכרז הילה למשל.
	ראו תשובה לשאלה 4

	17. 
	2.5, 2.6
	5
	האם המגמות המצויינות בסעיף זה, מתייחסות למגמות בהם לומדים התלמידים בבתי הספר?
	כן.

	18. 
	4.5.1 ד, ו
	9
	האם 60 בתי ספר ו-125 קבוצות הינם לכל אחד מהפעילויות, הן בשירותים והן בתעשיה?
	כן, היקפי הפעילות הוגדרו במכרז לכל נושא בנפרד ולכל סוג פעילות בנפרד.

	19. 
	4.5.1 יג
	10
	נרשם כי: " הקבלן בסוף תקופת הפעילות יעביר תשלום למקום ההשמה עבור ההשתתפות של התלמידים" האם יש מגבלה לסכום זה? האם הקבלן מתמחר תקורה? בסעיף הצעת המחיר לסעיף זה מתומחר כ" מפגש במסגרת פעילות התנסות שהתקיים עם קבוצת תלמידים" בלבד
	קיימת מגבלה בנושא תשלום למקום ההשמה כאמור בסעיף 4.9.4. הקבלן נדרש להגיש הצעת מחיר בהתאם לפעילויות כפי שפורטו במכרז.

	20. 
	15.1.1

15.2.1
	78

80
	נבקש כי אמות המידה התייחסו לניסיון המציע של 3 שנים ב- 6 שנים אחרונות

והרי אמות המידה מתייחסות ל-6 שנים
	הניסיון המינימלי הנדרש בסעיפים אלו הוא מינימום  3 שנים אחרונות ולא מינימום 6 שנים.

סעיף זה יישאר ללא שינוי.

	21. 
	
	
	מה מספר ההמלצות הנדרשות? כיצד מחושב הציון כאשר יש ממליץ אחד, כאשר יש 2 ממליצים, כאשר יש 3 ממליצים, יותר מ-3?
	המציע לא נדרש לצרף להצעתו המלצות.

המשרד במסגרת בדיקת ההצעות פונה לקבלת חוות דעת מאנשי הקשר של הלקוחות שצויינו בפרוייקטים במסגרת ההוכחה לעמידה בדרישות הניסיון. בד"כ נלקחות עד 3 חוות דעת בהתאם למספר הפרוייקטים שעמדו בדרישות הניסיון, תוך מתן עדיפות לחוו"ד של המשרד כאמור בפרק הקריטריונים 

	22. 
	4.8
	47
	נרשם כי "התקורה המוצעת של הקבלן לא תעלה על 2.5% מסך התשלומים שישולמו לגופים המבצעים." כלומר, האם התקורה הינה 2.5% ? בהצעת המחיר לא מופיע תמחור תקורה
	המציע נדרש לתת הצעת מחיר בנושא "פעילויות אחרות במסגרת המכרז" כאשר התקורה המוצעת לא תעלה על 2.5%.

	23. 
	
	
	נבקש לקבל ארכה נוספת לשאילת שאלות
	המועד האחרון נשאר ללא שינוי.


1. נספח מספר 8א' ו- 8ב' – טופס הגשת ההצעה
1. על המציע למלא את כל הפרטים הנדרשים, לצרף את כל המסמכים ולהגיש את חוברת הצעה ב- 2 העתקים.
בנוסף, על המציע לצרף להצעתו 3 תקליטורים כאשר בכל אחד מהם ייצרב עותק סרוק של חוברת ההצעה בלבד, ללא הצעת המחיר או כל פריט ממנה. על גבי התקליטור יש לכתוב את שם המציע ושם המכרז.
2. על המציע לסמן בדף 3 של טופס הגשת ההצעה את העמודים שהוא לא מעוניין לחשוף והיה ויזכה במכרז ולפרט את הנימוקים למניעת החשיפה.
בכל מקרה מובהר בזה כי ועדת המכרזים הינה הגורם המוסמך להחליט אם מדובר במידע שניתן לחשוף אותו אם לאו.
3. סעיף 8 – מקומות השמה המיועדים לקלוט תלמידים לצורך ביצוע פעילות – יש לפרט את פרטי מקום ההשמה המיועד ולצרף מכתב התחייבות ממנהל מקום ההשמה. יש להקפיד שכל הפרטים הינם נכונים ומדויקים. 
4. סעיף 9 – ניסיון המציע ועבודות דומות – יש לפרט את שם הלקוח עבורו בוצעה העבודה, שם איש הקשר אצל הלקוח אשר ליווה את העבודה שאיתו אפשר לברר פרטים על אופן הביצוע ואת מס' הטלפון העדכני של איש הקשר. יש להקפיד שכל הפרטים הינם נכונים ומדויקים. 
5. סעיף 10 – נתוני מנהל הפרוייקט המיועד – יש לפרט את ניסיונו של מנהל הפרוייקט המיועד ולצרף קורות חיים מפורטים ותעודות הסמכה. 
יש להקפיד על התאמה בין האמור בסעיף 10  לבין קורות החיים.
6. סעיף 11 – נתוני בעלי התפקידים הבאים: מנהל אזור צפון, מנהל אזור מרכז, מנהל אזור דרום  - יש לפרט עבור כל אחד מבעלי התפקידים המיועדים את ניסיונו ולצרף קורות חיים מפורטים ותעודות הסמכה.
יש להקפיד על התאמה בין האמור בסעיף 11 לבין קורות חיים של כל אחד מבעלי התפקידים.
7. סעיף 12 – הצעת מחיר – חובה למלא את כל הסעיפים שבהצעת המחיר במלואם.
יש למלא את הטבלה במלואה.

יש לכלול בהצעת המחיר את כל העלויות של המציע. הצעת המחיר הינה סופית ולא תשולם לקבלן כל תמורה נוספת. 
יש לצרף דפי עזר לחישוב הסעיפים השונים בהם יפורטו כל מרכיבי העלות של הקבלן בחלוקה להוצאות קבועות והוצאות משתנות.
דפי עזר אלו משמשים לבחינת סבירות ההצעה.


בכבוד רב,


אורנה מיטמיגר
                           
מנהלת אגף רכש מכרזים והתקשרויות

